Internetul este o cale liberă prin care putem comunica cu prietenii, să ne exprimăm arta,
să pornim o afacere sau să ne adresăm guvernanților, toate acestea la o dimensiune nemaivăzută.
Asta nu este o coincidență.
Designul inclusiv al Internetului a apărut ca o consecință a discuțiile deschise
ale unei comunități globale de oameni de știință și ingineri
din partea cărora nu se exercită nici o presiune pentru a-l închide.
Dar iată că o entitate guvernamentală controlată internațional face un joc
prin care să devină decident în privința viitorului Internetului.
Aceasta se numește Uniunea Internațională a Telecomunicațiilor (en. ITU)
În decembrie se vor întâlni pentru a decide modalitatea prin care își vor
lărgi mandatul care le va permite să ia deciziile importante asupra Internetului.
ITU ar putea să devină o reală amenințare la adresa libertății de expresie a mediului on-line de pretutindeni.
Iată cum. Mai întâi argumentele de bază.
Nimeni nu este proprietar al Internetului.
El este un ansamblu de rețele independente de pe tot globul.
Standardele obișnuite pe care a fost construit Internetul au apărut în urma discuțiilor deschise purtate on-line
și nu pe baza priorităților vreunui guvern sau corporații.
Dar hai să facem cunoștiință cu ITU.
Primul ITU este vechi, foarte vechi. Mai vechi decât CD-ul, mai vechi decât telefonul cu disc,
cam de pe vremea telegrafului și al alfabetului Morse.
A fost fondat în 1865 și se numea International Telegrph Union.
Diferit de Internet, ITU nu a fost conceput ca un loc de discuții libere între oameni de știință și ingineri.
Iar drept de vot au doar guvernele.
Și acest vot are loc în spatele ușilor închise.
Dacă guvernele vor reuși să ofere ITU mai multă putere în a lua decizii asupra Internetului, vom avea
o organizare de școală veche, direcționată centric, de sus în jos
care va înlocui prezenta organizare deschisă, de jos în sus
care a permis Internetului să fie un atât de important factor de schimbare a lumii.
Și aceasta ar fi doar prima dintre probleme.
ITU nu este transparent.
Propunerile cu care se vine la ITU nu sunt publice, iar Modelul de votare „o țară- un vot” dă guvernelor putere deplină.
Ei merg acolo pentru a lua decizii asupra Internetului nostru fără ca noi să știm ce discută
pentru ca apoi, odată decizia luată, să ne comunice și nouă.
Ce fel de decizii se prefigurează a fi luate la această întâlnire ITU?
Câteva dintre propuneri au fost date în vileag:
deconectarea accesului la Internet pentru o serie de motive ciudate
care violează drepturile internaționale ale omului,
conferirea unui plus de putere guvernelor în monitorizarea traficului pe Internet și impunerea regularizării acestuia,
definirea SPAM-ului atât de vag încât vor putea să-și permită să blocheze orice vor voi
de la fotografii cu pisicuțe la campanii pentru drepturile omului.
Și noi reguli de taxare a distribuirii conținutului către utilizatori
lucru care va diminua cantitatea de conținut distribuită către țările sărace, dar și blocarea siturilor care nu plătesc.
Dar cu adevărat înfricoșător este că țările care fac cele mai mari presiuni la ITU
sunt tocmai acele țări care cenzurează agresiv Internetul.
În Rusia, a urca pe YouTube un filmuleț care critică guvernul te duce 2 ani de închisoare.
În China nu ai deloc acces la cele mai multe din rețelele de socializare.
Iar Iranul își construiește propriul Internet și rețea de email, astfel încât toată populația să fie controlabilă.
Dar ITU face și lucruri lăudabile:
Ajută țările în dezvoltare să dezvolte rețele de telecomunicații și Internet de mare viteză.
Iar organizarea prezentă a Internetului nu este perfectă.
Referitor la asta, trebuie să recunoaștem că USA are o autoritate supradimensionată.
Dar aceste lucruri trebuie puse la punct într-o manieră care să păstreze
deschiderea, pragmatismul și organizarea de jos în sus,
care a făcut ca Internetul să fie atât de grozav.
În luna decembrie guvernele noastre se vor întâlni pentru a lua deciziile finale cu privire la viitorul Internetului.
Este de datoria noastră, a utilizatorilor din fiecare țară a lumii
să le spunem să apere libertatea Internetului.
Dacă fiecare persoană care vede acest film va vorbi și va contacta autoritățile, vom avea o șansă să învingem.
Ajutați-ne să răspândim acest film
și vizitați acest sit pentru a vorbi tuturor
și pentru a contacta guvernul vostru chiar acum!
Haideți să folosim globalitatea Internetului de data aceasta pentru a-l salva!
Spuneți autorităților să se opună celor care vor să manipuleze deciziile cheie la ITU!